Vi havde nogle meget skønne dage i Panos hyggelige studiolejlighed, hvor der var alt, hvad vi skulle bruge og hvor alt var som på de fotos, vi havde set hjemmefra. Udsigten var fantastisk og turen op og ned af trapperne fra den lille hvide kirke var det hele værd, når solen gik ned bag Telendos og farvede himlen lyserød. Skulle ikke spekulere over vejret, da solen skinnede fra morgen til aften, så var hver dag på den dejlige strand, hvor der er lidt sten, men meget rent og klart vand og hvor det var muligt at leje solstole og hvor der altid er lidt vind. Købte ind til morgenmad i de små supermarkeder nede i byen og nød morgenmaden på altanen,hvor der var dejlig køligt om formiddagen. Om aftenen spiste vi hver aften rigtig dejlig græsk med på forskellige restauranter i byen.Havde en hyggelig dag ovre på Telondos, hvor vi gik gennem byen til Myties, hvor der var en lille færge, som sejlede frem og tilbage hver halve time. Tog også en lokal bus til Pothia en af dagene, hvor vi blandt andet var på svampe museet. Vi kan kun varmt anbefale en tur til Masouri og et ophold i Panos studiolejlighed.